La regidora de Sanitat de l’Ajuntament de Burjassot es reuneix amb els responsables sanitaris del municipi
2025-07-24

La regidora de Sanitat de l’Ajuntament de Burjassot, Mari Carmen Hortelano, s’ha reunit en aquests dies amb el Coordinador dels Centres de Salut del municipi, la Coordinadora d’Infermeria i una de les infermeres dels centres, per a iniciar una nova línia de col·laboració amb els centres sanitaris del municipi.

L’objectiu de la reunió, en aquest cas, ha sigut el de col·laborar en la difusió d’informació relativa als Centres de Salut d’interés per a la ciutadania, com és per exemple el calendari de vacunes o els horaris dels centres en les diferents estacions de l’any, entre altres temes.

Així mateix, en la reunió s’ha començat a treballar per a l’engegada d’un nou projecte, que implicarà també a les entitats de Burjassot, per a crear hàbits de vida saludables en els pacients dels centres de salut.